eelnõu

NARVA  LINNAVOLIKOGU

OTSUS

Narva







                                     12.2011.a nr  

Äkkeküla tee ja Äkkeküla tee P1
maaüksuste munitsipaalomandisse
taotlemine ja sihtotstarbe määramine 
1. Asjaolud ja menetluse käik 

Narva Linnavolikogu 08.09.2011.a otsusega nr 113 on kehtestatud Suur-Äkke ja Väike-Äkke ning nende lähiala detailplaneering, millega on Pähklimäe linnaosa, Rahu tänava ja linna läänepiiri vahelisele alale planeeritud spordikeskust ja terviseradasid teenindavad sõiduteed, jalgrajad ja parkla. 
Sõiduteede, jalgrajade ja parklate ehitamine on sisse kantud linna arengukavasse 2008-2021 (kinnitatud Narva Linnavolikogu 26.09.2007 määrusega nr 36). 
Linnal ei ole võimalik alustada ehitustöödega kuna maa-ala, kuhu planeeriti teerajatised ei ole linna omandis. 

Linna arenguprojekti „Äkkeküla puhke ja spordikeskuse rajamine“ elluviimiseks, tuleb taotleda linna omandisse järgmised moodustatavad maaüksused: Äkkeküla tee ja Äkkeküla tee P1 pindaladega 41953 m2 ja 13154 m2 ja määrata vastavalt Vabariigi Valitsuse 23.10.2008 määruse nr 155 „Katastriüksuse sihtotstarvete liigid ja nende määramise kord” §2 punktile 2 nimetatud maaüksustele maa sihtotstarve.

2. Õiguslikud alused
2.1 Maareformi seaduse § 25 lõige 1 sätestab, et munitsipaalomandisse antakse tasuta Maareformi 
      seaduse paragrahvis 28 nimetatud maa. 
2.2 Maareformi seaduse § 28 lõige 2 kohaselt antakse munitsipaalomandisse maad, mis on vajalik 

      kohaliku omavalitsusüksuse ülesannete täitmiseks ja arenguks.
2.3 Vabariigi Valitsuse 02.06.2006.a määruse nr 133 „Maa munitsipaalomandisse andmise kord“ §6 
      lõige 1 kohaselt taotletakse maa munitsipaalomandisse volikogu vastava otsuse alusel.
2.4 Juhindudes Maakatastriseaduse § 18 lõigetest 2, Vabariigi Valitsuse 23.10.2008 määrusest nr 155
     „Katastriüksuse sihtotstarvete liigid ja nende määramise kord” ning Narva Linnavolikogu 
     08.09.2011 otsusega nr 113 kehtestatud Suur-Äkke ja Väike-Äkke ning nende lähiala 

     detailplaneeringust.
3. Otsus

3.1 Taotleda Narva linna munitsipaalomandisse allpool nimetatud maaüksused:
3.1.1 Äkkeküla tee (lisa 1), ligikaudse pindalaga 41953 m2
3.1.2 Äkkeküla tee P1 (lisa 2), ligikaudse pindalaga 13154 m2
3.2 Määrata punktis 3.1. nimetatud maaüksustele katastriüksuse sihtotstarbeks transpordimaa (007; L).
4. Rakendussätted

4.1 Linnavalitsusel esitada keskkonnaministrile eelmainitud maaüksuste munitsipaliseerimiseks taotlused koos kõigi vajalike lisamaterjalidega.

4.2 Vabariigi Valitsuse jaatava vastuse korral moodustada linnavalitsusel eelmainitud maaüksuste katastriüksused, kinnitada piirid ja esitada katastritoimikud registreerimiseks Maa-ameti Ida-Viru    katastribüroosse.
4.3 Otsus jõustub teatavakstegemisest.

4.4 Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

